
1. [bookmark: _Toc204769314][bookmark: _Toc226534592]Introducere
În 2025, Uniunea Europeană (UE) și Regatul Unit al Marii Britanii și Irlandei de Nord (Regatul Unit) au făcut un important pas înainte în relația lor prin organizarea primului summit bilateral de la ieșirea Regatului Unit din UE. Summitul din 19 mai 2025 de la Londra a marcat reînnoirea angajamentului privind cooperarea. Liderii au salutat acordul privind parteneriatul în materie de securitate și apărare dintre UE și Regatul Unit și au convenit să instituie un nou parteneriat strategic[footnoteRef:2] bazat pe Acordul de retragere[footnoteRef:3], inclusiv pe Cadrul Windsor[footnoteRef:4], și pe Acordul comercial și de cooperare (denumit în continuare „ACC” sau „acordul”)[footnoteRef:5]. [2:  Summitul Regatul Unit-UE 2025 – Declarație comună https://www.consilium.europa.eu/media/1edla1hi/eu-uk_joint-statement.pdf.]  [3:  Acord privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice 2019/C 384 I/01 https://eur-lex.europa.eu/legal-content/RO/TXT/?uri=CELEX%3A12019W/TXT%2802%29.]  [4:  Declarația politică de la Windsor a Comisiei Europene și a Guvernului Regatului Unit
 https://commission.europa.eu/publications/windsor-political-declaration-european-commission-and-government-united-kingdom_en.]  [5:  Acord comercial și de cooperare între Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte https://eur-lex.europa.eu/eli/agree_internation/2021/689(1)/oj.] 

Agenda reînnoită pentru o cooperare bilaterală consolidată – Înțelegerea comună[footnoteRef:6] – reflectă un angajament comun față de punerea în aplicare deplină, la timp și fidelă a acestor acorduri. În ceea ce privește ACC, Înțelegerea comună prezintă acțiuni de intensificare a cooperării, inclusiv asigurarea accesului reciproc deplin la apele de pescuit până la 30 iunie 2038, extinderea cooperării în domeniul energiei, consolidarea colaborării în materie de securitate sanitară, realizarea de progrese în ceea ce privește corelarea schemelor de comercializare a certificatelor de emisii, abordarea punerii în aplicare a dispozițiilor specifice privind serviciile prevăzute în ACC, consolidarea cooperării în domeniul judiciar, al asigurării respectării legii și al politicii în domeniul concurenței și asocierea Regatului Unit la programul Erasmus +.  [6: A renewed agenda for European Union – United Kingdom cooperation Common Understanding (O agendă reînnoită pentru cooperarea dintre Uniunea Europeană și Regatul Unit – Înțelegere comună)
 https://ec.europa.eu/commission/presscorner/detail/en/statement_25_1267.] 

Până la sfârșitul anului 2025, s-au înregistrat progrese semnificative în ceea ce privește punerea în aplicare a Înțelegerii comune. S-a ajuns la un acord de principiu cu privire la participarea Regatului Unit la Erasmus+[footnoteRef:7] și s-au încheiat discuții exploratorii privind posibila participare a Regatului Unit la piața internă a energiei electrice a UE, deschizând calea pentru noi progrese în 2026.  [7:  https://ec.europa.eu/commission/presscorner/detail/en/statement_25_3103.] 

De asemenea, cooperarea a continuat cu privire la o serie de inițiative care nu intră în domeniul de aplicare al ACC. Printre acestea s-au numărat negocierea acordurilor privind un spațiu sanitar și fitosanitar comun și programul de experiență pentru tineret, precum și cooperarea privind migrația ilegală, inclusiv dimensiunea sa externă. Ambele părți s-au angajat, de asemenea, să facă schimb de informații privind gestionarea eficientă a frontierelor și să desfășoare dialoguri tehnice în materie de reglementare privind tehnologiile energetice, riscurile și amenințările legate de droguri.
[bookmark: _Hlk209776665]Acest al cincilea raport privind punerea în aplicare a ACC, prevăzut la articolul 2 alineatul (4) din Decizia (UE) 2021/689 a Consiliului din 29 aprilie 2021[footnoteRef:8], prezintă principalele evoluții din 2025. Raportul acoperă funcționarea cadrului instituțional (secțiunea 2), plângerile și soluționarea litigiilor (secțiunea 3), precum și progresele înregistrate în diferitele domenii ale ACC, inclusiv actualizări privind punerea în aplicare a acțiunilor convenite în Înțelegerea comună (secțiunea 4). De asemenea, raportul evidențiază evoluțiile legislative din Regatul Unit care afectează punerea în aplicare a ACC (secțiunea 5). [8:  Decizia (UE) 2021/689 a Consiliului din 29 aprilie 2021 privind încheierea, în numele Uniunii, a Acordului comercial și de cooperare între Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte, și a Acordului dintre Uniunea Europeană și Regatul Unit al Marii Britanii și Irlandei de Nord privind procedurile de securitate pentru schimbul de informații clasificate și protecția acestora, JO L 149, 30.4.2021, p. 2: ELI: http://data.europa.eu/eli/dec/2021/689/oj.] 

2. [bookmark: _Toc86061892][bookmark: _Toc86154514][bookmark: _Toc185413378][bookmark: _Toc204769315][bookmark: _Toc226534593]Cadrul instituțional
Această secțiune prezintă principalele activități și evoluții ale organismelor comune și ale altor structuri instituite în temeiul ACC pentru a monitoriza și a facilita punerea sa în aplicare. Lista completă a reuniunilor este prezentată în anexa 1.
Comitetele instituite în temeiul articolului 8 din ACC s-au reunit pe tot parcursul anului. Aceste reuniuni au permis revizuiri structurate ale progreselor înregistrate în ceea ce privește angajamentele asumate în cadrul ACC și au oferit o platformă pentru schimburi tehnice cu privire la diverse aspecte legate de punerea în aplicare, inclusiv la viitoarele evoluții în materie de reglementare. Au fost adoptate mai multe decizii și recomandări, care sunt prezentate în anexa 2. După caz, reuniunile comitetelor specializate au fost precedate de reuniunile grupurilor de lucru instituite în temeiul articolului 9 din ACC[footnoteRef:9]. [9:  Grupuri de lucru privind: produsele ecologice, autovehiculele și piesele de schimb, medicamentele și coordonarea sistemelor de securitate socială.] 

Adunarea Parlamentară a Parteneriatului, instituită în temeiul articolului 11 din ACC, s-a reunit de două ori: la 17 și 18 martie la Bruxelles[footnoteRef:10] și la 17 și 18 noiembrie la Londra[footnoteRef:11]. Aceste reuniuni s-au axat pe politica externă și de securitate, climă și energie, drepturile lucrătorilor, schimburile culturale, inteligența artificială, date și cooperarea digitală, oportunitățile pentru tineri, comerț, vamă, măsuri sanitare și fitosanitare și cooperarea în materie de reglementare în domeniul serviciilor financiare. În urma reuniunii din martie, Adunarea a emis o recomandare adresată Consiliului de parteneriat privind consolidarea cooperării dintre UE și Regatul Unit înainte de summitul din 19 mai[footnoteRef:12] și, în urma reuniunii din noiembrie, privind securitatea, comerțul și provocările globale[footnoteRef:13]. [10:  A cincea Adunare Parlamentară a Parteneriatului UE-Regatul Unit, 17-18 martie 2025, Bruxelles.
https://www.europarl.europa.eu/delegations/en/5th-eu-uk-parliamentary-partnership-asse/product-details/20250224DPU39839.]  [11:  https://www.europarl.europa.eu/delegations/en/d-uk/activities/inter-parliamentary.]  [12:  Recommendation on strengthening the EU-UK partnership (Recomandare privind consolidarea parteneriatului UE-Regatul Unit). https://www.europarl.europa.eu/cmsdata/293904/5th%20PPA%20Recommendation%2017.03.25.pdf.]  [13:  https://www.europarl.europa.eu/cmsdata/300310/6th%20PPA%20-%20Recommendation%20on%20trade,%20security%20and%20global%20challenges.pdf.] 

Grupul consultativ intern al UE, instituit în temeiul articolului 13 din ACC și alcătuit din reprezentanți ai organizațiilor societății civile[footnoteRef:14], s-a reunit de mai multe ori în 2025. În cadrul reuniunii sale din 13 iunie, grupul a discutat despre rezultatele summitului. Această discuție a avut ca rezultat o declarație comună[footnoteRef:15], adoptată împreună cu Grupul consultativ intern al Regatului Unit în cadrul reuniunii sale din 23 iunie de la Londra, prin care se solicita punerea în aplicare promptă a acțiunilor prevăzute în Înțelegerea comună. În cadrul reuniunii sale din 16 septembrie, Comisia a furnizat Grupului consultativ intern informații actualizate cu privire la punerea în aplicare a Înțelegerii comune. [14:  Grupul consultativ intern al UE în temeiul Acordului comercial și de cooperare UE-Regatul Unit.
https://www.eesc.europa.eu/en/sections-other-bodies/other/eu-domestic-advisory-group-under-eu-uk-tca.]  [15:  Declarație comună https://www.eesc.europa.eu/sites/default/files/2025-06/eu-uk_dags_joint_statement_2025.pdf.] 

La 24 iunie, la Londra, a avut loc pentru a patra oară Forumul societății civile, instituit în temeiul articolului 14 din ACC pentru a facilita dialogul privind punerea în aplicare a părții a doua din acord, care vizează comerțul, transporturile, pescuitul și alte acorduri[footnoteRef:16]. La fel ca în anii precedenți, forumul s-a axat pe aspecte de punere în aplicare legate de comerțul cu bunuri și servicii, energie și climă, condițiile de concurență echitabile, durabilitate și cooperarea în materie de reglementare. Majoritatea participanților au salutat avântul din cadrul relației în urma summitului din 19 mai și și-au exprimat speranța că această dinamică va continua. [16:  Cel de al patrulea Forum al societății civile privind Acordul comercial și de cooperare între UE și Regatul Unit https://policy.trade.ec.europa.eu/events/fourth-eu-uk-trade-and-cooperation-agreement-civil-society-forum-2025-06-24_en.] 

Consiliul de parteneriat s-a reunit la 2 februarie 2026[footnoteRef:17]. [17:  Cea de a patra reuniune a Consiliului de parteneriat
Cea de a patra reuniune a Consiliului de parteneriat – Comisia Europeană.] 

3. [bookmark: _Toc185413379][bookmark: _Toc204769316][bookmark: _Toc226534594]Plângeri și soluționarea litigiilor
Această secțiune sintetizează activitatea mecanismelor instituite pentru a aborda plângerile din partea părților interesate din UE, pentru a soluționa litigiile și pentru a asigura respectarea angajamentelor asumate în cadrul ACC.
3.1. [bookmark: _Toc185413380][bookmark: _Toc204769317][bookmark: _Toc226534595]Plângeri
În 2025, șase plângeri au fost depuse prin intermediul instrumentelor instituite de Comisie pentru a asigura monitorizarea eficientă a punerii în aplicare a ACC[footnoteRef:18]. Doar două plângeri se refereau la punerea în aplicare a ACC[footnoteRef:19]. Celelalte patru plângeri depuse erau legate de chestiuni din afara domeniului de aplicare al ACC, iar Comisia le-a abordat în consecință. [18:  Acordul comercial și de cooperare UE-Regatul Unit – formular de plângere
https://ec.europa.eu/assets/sg/complaint_eu_uk_tca/complaints_ro/index.html și Punctul unic de intrare
 https://trade.ec.europa.eu/access-to-markets/en/content/single-entry-point-0.]  [19:  O plângere a susținut aplicarea incorectă a ACC de către o decizie a unei autorități a unui stat membru de a partaja cazierele judiciare vechi cu Regatul Unit în temeiul articolului 649 alineatul (2). Serviciile Comisiei au verificat problema și au informat reclamantul că legislația statului membru este cea care reglementează perioada de timp pentru care ar trebui transmise informațiile privind condamnările anterioare și care va fi domeniul de aplicare al informațiilor transmise. A doua reclamație privea sistemul britanic de contracte pentru diferență vizând producerea de energie electrică din surse regenerabile – Runda de alocare 7. La data prezentului raport, Comisia nu a finalizat evaluarea acestei plângeri.] 

3.2. [bookmark: _Toc185413381][bookmark: _Toc204769318][bookmark: _Toc226534596]Soluționarea litigiilor
[bookmark: _Hlk181272529]Procedura de arbitraj inițiată de UE la 25 octombrie 2024, în temeiul articolului 739 din ACC, cu privire la decizia Regatului Unit de a interzice pescuitul de uvă în apele sale începând cu 26 martie 2024, a fost încheiată la 28 aprilie 2025.
În hotărârea sa[footnoteRef:20], tribunalul arbitral a constatat că interzicerea pescuitului de uvă în apele engleze era incompatibilă cu obligațiile care îi revin Regatului Unit în temeiul articolului 496 alineatul (1) din ACC coroborat cu articolul 494 alineatul (3) litera (f). Tribunalul a concluzionat că Regatul Unit nu a respectat principiul proporționalității când a adoptat măsura. De asemenea, a stabilit că, în consecință, Regatul Unit și-a încălcat obligația de a acorda acces deplin la apele sale pentru pescuitul de uvă, în conformitate cu articolul 2 alineatul (1) litera (a) din anexa 38 la ACC. Hotărârea a impus Regatului Unit să ia măsurile necesare pentru a se conforma dispozițiilor relevante ale ACC. [20:  CAUZA PCA nr. 2024-45 https://pcacases.com/web/sendAttach/70467.] 

Ulterior, Regatul Unit și-a revizuit evaluarea prin includerea unor elemente științifice actualizate și a unor evaluări ale impactului și a luat o nouă decizie privind închiderea apelor engleze pentru pescuitul de uvă. La 25 iunie 2025, acesta a notificat UE cu privire la măsurile pe care le-a luat pentru a se conforma hotărârii. Comisia a evaluat aceste informații prin prisma hotărârii și s-a pronunțat împotriva solicitării unei evaluări a conformității.
În ceea ce privește grupul de experți pentru litigiile legate de capitolul privind condițiile de concurență echitabile pentru o concurență deschisă și loială și dezvoltarea durabilă, în temeiul articolului 409 din ACC, la 23 februarie 2026, Comisia a adoptat o propunere de decizie a Consiliului de stabilire a listei persoanelor care doresc și sunt în măsură să îndeplinească funcția de membri ai grupului de experți[footnoteRef:21].  [21:  Propunere de decizie a Consiliului privind poziția care trebuie adoptată, în numele Uniunii Europene, în cadrul Comitetului specializat în comerț privind condiții de concurență echitabile pentru o concurență deschisă și loială și dezvoltarea durabilă instituit prin Acordul comercial și de cooperare între Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte, cu privire la adoptarea unei decizii de stabilire a unei liste de persoane care doresc și sunt în măsură să îndeplinească funcția de membri ai grupului de experți instituit în temeiul articolului 409 din Acordul comercial și de cooperare https://eur-lex.europa.eu/legal-content/RO/TXT/HTML/?uri=CELEX:52026PC0089. ] 

4. [bookmark: _Toc185413382][bookmark: _Toc204769319][bookmark: _Toc226534597]Punerea în aplicare sectorială
Această secțiune evidențiază realizările din domeniile de politică vizate de ACC și progresele înregistrate în punerea în aplicare a acțiunilor convenite în Înțelegerea comună care intră în domeniul de aplicare al ACC. De asemenea, ea prezintă date privind fluxurile comerciale de bunuri și servicii dintre UE și Regatul Unit.
4.1. [bookmark: _Toc185413383][bookmark: _Toc204769320][bookmark: _Toc226534598]Comerțul cu mărfuri
În general, regimurile comerciale instituite în cadrul ACC au fost eficace și au funcționat bine.
În conformitate cu articolul 31 din ACC, UE și Regatul Unit au făcut schimb de statistici în materie de importuri[footnoteRef:22]. Acestea arată că aproximativ 39,5 % din exporturile UE către Regatul Unit și 48,5 % din importurile UE din Regatul Unit au fost eligibile pentru tratament preferențial în temeiul acordului comercial. Restul fluxurilor comerciale au vizat linii tarifare care erau deja scutite de taxe vamale pe baza clauzei națiunii celei mai favorizate.  [22:  Statisticile au acoperit importurile din 2024.] 

Ratele de utilizare a preferințelor[footnoteRef:23] rămân ridicate și sunt comparabile cu cele din anul precedent: 88 % din mărfurile eligibile pentru preferințe din UE exportate către Regatul Unit și 83,2 % din mărfurile eligibile pentru preferințe importate din Regatul Unit au beneficiat de preferințele acordate în temeiul ACC. Aceste rate sunt în concordanță cu cele observate în cazul altor parteneri cu care UE a încheiat acorduri de liber schimb[footnoteRef:24]. [23:  Rata de utilizare a preferințelor reflectă cota importurilor sau exporturilor care intră sub incidența preferințelor comerciale ca procent din valoarea totală a importurilor sau exporturilor eligibile pentru preferințe pentru fiecare țară parteneră.]  [24:  Pentru mai multe detalii privind punerea în aplicare a acordurilor de liber schimb ale UE, a se vedea Raportul Comisiei Europene către Parlamentul European, Consiliu, Comitetul Economic și Social European și Comitetul Regiunilor privind punerea în aplicare și asigurarea respectării politicii comerciale a UE: https://policy.trade.ec.europa.eu/enforcement-and-protection/implementing-and-enforcing-eu-trade-agreements_en.] 

[bookmark: _Hlk204787258][bookmark: _Hlk148710669]Mai jos este prezentată o imagine de ansamblu a evoluției fluxurilor comerciale de mărfuri[footnoteRef:25] între UE și Regatul Unit în 2025. [25:  Toate cifrele se bazează – cu excepția cazului în care se specifică altfel – pe datele Eurostat: https://ec.europa.eu/eurostat/web/international-trade-in-goods/overview.] 

UE a înregistrat un excedent substanțial în comerțul cu mărfuri cu Regatul Unit, în valoare de 188 de miliarde EUR. UE a exportat mărfuri în valoare de 346 de miliarde EUR către Regatul Unit, ceea ce reprezintă o creștere de 0,8 % comparativ cu 2024. Importurile de mărfuri din Regatul Unit s-au ridicat la 159 de miliarde EUR, ceea ce reprezintă o reducere de 3,1 % comparativ cu 2024.
Sectoarele care au înregistrat cea mai mare creștere a exporturilor UE către Regatul Unit au fost produsele alimentare, băuturile și tutunul (+ 3,5 %), materiile prime (+ 3,3 %) și produsele chimice și produsele conexe (+ 3,3 %). Singura categorie de export care a scăzut a fost cea a combustibililor minerali (-2,5 %). În ceea ce privește importurile, s-au înregistrat creșteri ale importurilor de alimente, băuturi și tutun (+ 3,8 %) și de materii prime (+ 4,1 %), în timp ce importurile celorlalte categorii de mărfuri au scăzut. Cea mai mare scădere a fost observată în ceea ce privește combustibilii minerali (-14,2 %). În general, aceste evoluții evidențiază o divergență a dinamicii comerțului între sectoare, produsele cu impact energetic continuând să se contracteze, în timp ce alimentele, băuturile și tutunul, precum și materiile prime, au menținut o creștere moderată. 
În comparație cu alte țări din afara UE, comerțul cu mărfuri al UE cu Regatul Unit a fost mai puțin dinamic. În 2025, exporturile UE către alte țări din afara UE au crescut cu 2,4 % față de 2024, în timp ce importurile UE din alte țări din afara UE au crescut cu 2,9 %. În 2025, comerțul total cu mărfuri cu Regatul Unit a reprezentat 9,8 % din comerțul total al UE cu partenerii internaționali, în scădere de la 10,1 % în 2024. Regatul Unit a rămas a doua destinație ca mărime pentru exporturile UE, primind 13,1 % din totalul exporturilor de mărfuri ale UE, comparativ cu 13,3 % în 2024, după Statele Unite (20,9 %). În ceea ce privește importurile, Regatul Unit a fost sursa a 6,3 % din importurile de mărfuri ale UE, în scădere de la 6,7 % în 2024, situându-se pe locul al treilea după China (22,3 %) și Statele Unite (14,1 %). Aceste cifre confirmă continuarea unei tendințe identificate în rapoartele anuale anterioare ale Comisiei privind punerea în aplicare a ACC, potrivit căreia comerțul cu mărfuri cu alți parteneri din afara UE s-a extins mai rapid decât comerțul cu Regatul Unit de la retragerea sa din UE.
Analizând modul în care s-a dezvoltat comerțul cu mărfuri de la începerea aplicării ACC în 2021, exporturile UE către Regatul Unit au înregistrat o creștere constantă. În 2025, exporturile au ajuns la 346 de miliarde EUR, în creștere de la 282 de miliarde EUR în 2021, ceea ce reprezintă o creștere de 23 %. Cea mai mare creștere anuală a avut loc între 2021 și 2022, reflectând o redresare în urma impactului pandemiei de COVID-19. În schimb, importurile UE din Regatul Unit au urmat o traiectorie mai volatilă, crescând brusc de la 147 de miliarde EUR în 2021 la 216 miliarde EUR în 2022, reflectând, de asemenea, ajustarea post-pandemie, înainte de a scădea constant la 159 de miliarde EUR în 2025. Această divergență între exporturi și importuri sugerează că economia UE s-a adaptat în mod eficace la noile condiții comerciale cu Regatul Unit în urma ieșirii sale din UE. 
[image: A graph of different colored lines

Figura 1: Comerțul cu mărfuri al UE cu Regatul Unit, 2021-2025, în miliarde EUR, sursa: Eurostat (set de date ext_lt_maineu)
4.2. [bookmark: _Toc185413384][bookmark: _Toc204769321][bookmark: _Toc226534599][bookmark: _Hlk190384460]Servicii și investiții, comerț digital, achiziții publice și întreprinderi mici și mijlocii
Punerea în aplicare a ACC în domeniile serviciilor și investițiilor, comerțului digital, proprietății intelectuale, achizițiilor publice și întreprinderilor mici și mijlocii a funcționat, în general, fără probleme majore, cu excepția problemelor persistente legate de sistemul de sponsorizare al Regatului Unit pentru vize[footnoteRef:26] aplicate prestatorilor de servicii din UE care fac obiectul ACC.  [26:  Viză de furnizor de servicii (mobilitatea globală în cadrul întreprinderilor)
 https://www.gov.uk/service-supplier-visa/eligibility.] 

Începând din 2022, UE și-a exprimat în mod constant îngrijorarea în cadrul organismelor comune ale ACC cu privire la complexitatea sistemului, la sarcina disproporționată și la lipsa de claritate[footnoteRef:27]. Cerința de sponsorizare continuă să împiedice punerea în aplicare efectivă a ACC pentru furnizorii de servicii din UE, astfel cum se reflectă în eliberarea a doar 49 de vize în primele nouă luni ale anului 2025 resortisanților UE pe ruta furnizorilor de servicii, care cuprinde profesioniștii independenți și furnizorii de servicii contractuale din UE. Prin urmare, prestatorii de servicii din UE continuă să se confrunte cu obstacole semnificative în calea deservirii clienților din Regatul Unit, în timp ce guvernul rămâne reticent în a aborda această problemă. Astfel cum s-a convenit în Înțelegerea comună, un dialog privind punerea în aplicare a angajamentelor ACC privind intrarea și șederea temporară a persoanelor fizice în scopuri comerciale urmărește să soluționeze această problemă de lungă durată care împiedică punerea în aplicare deplină a Acordului comercial și de cooperare.  [27:  A se vedea rapoartele Comisiei privind punerea în aplicare a ACC pentru anii 2022, 2023 și 2024. ] 

A fost instituit un alt dialog privind punerea în aplicare a angajamentelor ACC privind recunoașterea calificărilor profesionale, în conformitate cu Înțelegerea comună.
În domeniul serviciilor financiare, Forumul de reglementare financiară UE-Regatul Unit, organizat în conformitate cu Memorandumul de înțelegere[footnoteRef:28] din 2023, s-a reunit de două ori în 2025: la 12 februarie la Londra și la 1 octombrie la Bruxelles. !Discuțiile au vizat o serie de subiecte, inclusiv perspectivele macroeconomice și de stabilitate financiară, reglementarea bancară, finanțele digitale, reformele pieței de capital și finanțarea durabilă. În urma ambelor reuniuni, au fost emise declarații comune[footnoteRef:29] care sintetizează rezultatele. [28:  Memorandum de înțelegere de instituire a unui cadru pentru cooperarea în materie de reglementare a serviciilor financiare
dintre Uniunea Europeană și Regatul Unit al Marii Britanii și
Irlanda de Nord: https://finance.ec.europa.eu/system/files/2023-09/230627-memorandum-understanding-financial-services-eu-uk_en.pdf.]  [29:  https://finance.ec.europa.eu/eu-and-world/bilateral-relations/regulatory-dialogues-united-kingdom_en.] 

[bookmark: _Hlk184225968]O imagine de ansamblu a fluxurilor comerciale de servicii dintre UE și Regatul Unit în 2025 este prezentată mai jos[footnoteRef:30]. [30:  Toate cifrele se bazează – cu excepția cazului în care se specifică altfel – pe datele Eurostat: https://ec.europa.eu/eurostat/web/balance-of-payments/overview și https://ec.europa.eu/eurostat/web/international-trade-in-services/overview.] 

[bookmark: _Hlk214522268][bookmark: _Hlk184331826][bookmark: _Hlk222925372][bookmark: _Hlk214522310]În primele trei trimestre ale anului 2025, UE a exportat servicii în valoare de 230 de miliarde EUR către Regatul Unit, ceea ce reprezintă o creștere de 5,1 % comparativ cu aceeași perioadă din 2024. Valoarea importurilor din Regatul Unit în primele trei trimestre ale anului 2025 a fost de 183 de miliarde EUR, ceea ce reprezintă o creștere de 4 % comparativ cu aceeași perioadă a anului 2024. În primele trei trimestre ale anului 2025, UE a înregistrat un excedent de 47 de miliarde EUR în comerțul cu servicii cu Regatul Unit. Sectoarele în care exporturile UE către Regatul Unit au înregistrat cea mai mare creștere în 2025 comparativ cu 2024 au fost serviciile de întreținere și reparații (+ 20,7 %) și taxele pentru utilizarea proprietății intelectuale (+ 20,3 %). În ceea ce privește importurile, cele mai mari creșteri din Regatul Unit au fost observate la taxele pentru utilizarea proprietății intelectuale (+ 15 %), urmate de călătorii (+ 12,2 %).
În primele trei trimestre ale anului 2025, comerțul total cu servicii cu Regatul Unit a reprezentat 18,7 % din comerțul total realizat de UE cu partenerii săi internaționali, în scădere față de 18,6 % în aceeași perioadă din 2024. În primele trei trimestre ale anului 2025, Regatul Unit a fost destinația a 19,8 % din exporturile UE de servicii (comparativ cu 19,1 % în aceeași perioadă din 2024), situându-se pe locul al doilea după Statele Unite (21,5 %). În primele trei trimestre ale anului 2025, Regatul Unit a fost sursa a 17,5 % din importurile UE (comparativ cu 17,9 % în aceeași perioadă din 2024), situându-se pe locul al doilea după Statele Unite (36,5 %).
[bookmark: _Hlk214522424][bookmark: _Hlk214523018]Analizând modul în care s-a dezvoltat comerțul cu servicii de la începerea aplicării ACC în 2021, exporturile de servicii ale UE către Regatul Unit au înregistrat o creștere constantă, de la 150 de miliarde EUR în primele trei trimestre ale anului 2021 la 230 de miliarde EUR în primele trei trimestre ale anului 2025, ceea ce reprezintă o creștere de peste 53 %. Importurile UE de servicii din Regatul Unit au crescut, de asemenea, în mod constant, de la 125 de miliarde EUR în 2021 la 183 de miliarde EUR în 2025 (+ 47 %). Cea mai mare creștere a avut loc între 2021 și 2022, reflectând o redresare în urma impactului pandemiei de COVID-19 asupra călătoriilor, turismului și altor sectoare de servicii. În general, aceste tendințe indică faptul că comerțul cu servicii cu Regatul Unit a crescut constant atât pentru exporturi, cât și pentru importuri. 

Figura 2: Comerțul cu servicii al UE cu Regatul Unit, primele trei trimestre din perioada 2021-2025, miliarde EUR, sursa: Eurostat (set de date bop_eu6_q)
4.3. [bookmark: _Toc204769322][bookmark: _Toc226534600][bookmark: _Toc185413385]Drepturile de proprietate intelectuală
Oficiul UE pentru Proprietate Intelectuală și Oficiul Regatului Unit pentru Proprietate Intelectuală și-au continuat discuțiile cu privire la un memorandum de înțelegere pentru îmbunătățirea cooperării administrative în domeniul proprietății intelectuale, astfel cum se menționează la articolul 273 alineatul (2) litera (g) din ACC.
4.4. [bookmark: _Toc204769323][bookmark: _Toc226534601]Condiții de concurență echitabile
[bookmark: _Hlk215156914]Astfel cum se menționează în înțelegerea comună, primul acord suplimentar în temeiul articolului 361 alineatul (4) din ACC a fost convenit în 2025 și semnat la 25 februarie 2026[footnoteRef:31]. Acordul de cooperare în materie de concurență: [31:  https://ec.europa.eu/commission/presscorner/detail/en/ip_26_454. ] 

· instituie un cadru de cooperare în materie de concurență între Comisie și autoritățile de concurență ale statelor membre ale UE, pe de o parte, și Autoritatea pentru Concurență și Piețe din Regatul Unit, pe de altă parte;
· prevede că ar trebui aduse în atenția fiecărei părți investigații importante antitrust și în materie de concentrări economice; 
· permite coordonarea investigațiilor între jurisdicțiile implicate, atunci când este necesar (ceea ce, din partea UE, poate să implice Comisia sau autoritățile de concurență ale statelor membre, după caz);
· stabilește principii clare de cooperare menite să evite conflictele dintre jurisdicții.
4.5. [bookmark: _Toc185413386][bookmark: _Toc204769324][bookmark: _Toc226534602]Energie
Cea mai importantă evoluție legată de energie din 2025 a fost acordul politic la care s-a ajuns în cadrul summitului UE-Regatul Unit din 19 mai de a extinde cooperarea în domeniul energiei între părți în mod continuu. Ambele părți au împărtășit înțelegerea politică potrivit căreia obiectivele legate de energie ale ACC ar trebui urmărite în mod continuu, ceea ce face oportună prelungirea aplicării titlului privind energia. Acest lucru a fost oficializat prin adoptarea Declarației nr. 1/2025[footnoteRef:32] și a Deciziei nr. 2/2025[footnoteRef:33] a Consiliului de parteneriat din 19 iunie 2025, care prevede prima prelungire până la 31 martie 2027. Acest cadru oferă stabilitate și predictibilitate părților interesate atât din UE, cât și din Regatul Unit, facilitează activitățile comerciale și asigură stabilitatea pieței. [32:  Declarația comună 1/2025 a Uniunii și a Regatului Unit în cadrul Consiliului de parteneriat instituit prin Acordul comercial și de cooperare între Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte din 19 iunie 2025 https://eur-lex.europa.eu/legal-content/RO/TXT/?uri=OJ%3AL_202501232.]  [33:  Decizia nr. 2/2025 a Consiliului de parteneriat constituit prin Acordul comercial și de cooperare între Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte din 19 iunie 2025 de interpretare a articolului 331 alineatul (2) și de prelungire a aplicării părții a doua rubrica întâi titlul VIII privind energia din Acordul comercial și de cooperare între Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte https://eur-lex.europa.eu/legal-content/RO/TXT/?uri=OJ%3AL_202501230.] 

[bookmark: _Hlk214543247]În ceea ce privește acordurile de tranzacționare a energiei electrice, Comitetul specializat privind energia a continuat să examineze cuplajul slab multiregional bazat pe volum (Multi-Region Loose Volume Coupling - MRLVC) menționat în anexa 29 la ACC. În conformitate cu Recomandarea nr. 1/2024[footnoteRef:34], operatorii de transport și de sistem de energie electrică din UE și din Regatul Unit au prezentat Comitetului specializat privind energia un raport comun privind punerea în aplicare a MRLVC la 30 septembrie 2025. La rândul lor, la 27 și, respectiv, 28 octombrie 2025, autoritățile naționale de reglementare în domeniul energiei din Regatul Unit și Agenția UE pentru Cooperarea Autorităților de Reglementare din Domeniul Energiei și-au prezentat avizele informale Comitetului specializat privind energia, care va evalua în continuare avizele în 2026. Aceste documente nu au stabilit o modalitate satisfăcătoare de lucru în ceea ce privește MRLVC. [34:  Recomandarea nr. 1/2024 a Comitetului specializat privind energia constituit prin articolul 8 alineatul (1) litera (l) din Acordul comercial și de cooperare între Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte, din 19 decembrie 2024 adresată fiecărei părți în ceea ce privește pregătirea unor proceduri tehnice pentru utilizarea eficientă a liniilor de interconexiune de energie electrică:
https://eur-lex.europa.eu/legal-content/RO/TXT/?uri=CELEX%3A22025D0706&qid=1756374227559.] 

Prin urmare, pe baza Înțelegerii comune, Comisia Europeană și Regatul Unit au organizat și au încheiat discuții preliminare privind participarea Regatului Unit la piața internă a energiei electrice a UE. Pe această bază, Comisia Europeană a adoptat o recomandare privind un cadru de negociere pentru participarea Regatului Unit la piața internă a energiei electrice a UE și privind contribuția financiară a Regatului Unit la reducerea disparităților economice și sociale dintre regiunile UE[footnoteRef:35]. [35:  https://eur-lex.europa.eu/legal-content/RO/TXT/HTML/?uri=COM:2025:804:FIN.] 

În final, Grupul de lucru privind securitatea aprovizionării, instituit prin Decizia nr. 2/2024[footnoteRef:36] a Comitetului specializat privind energia, s-a reunit de trei ori în 2025 pentru a-și adopta termenii de referință și pentru a discuta despre securitatea aprovizionării înainte de perioadele de vară și de iarnă. [36:  Decizia nr. 2/2024 a Comitetului specializat privind energia constituit prin articolul 8 alineatul (1) litera (l) din Acordul comercial și de cooperare între Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte din 7 noiembrie 2024 în ceea ce privește instituirea unui Grup de lucru privind securitatea aprovizionării, https://eur-lex.europa.eu/legal-content/RO/TXT/?uri=CELEX%3A22025D0705&qid=1756375999645.] 

4.6. [bookmark: _Hlk157433161][bookmark: _Toc185413387][bookmark: _Toc204769325][bookmark: _Toc226534603]Transport
Punerea în aplicare a ACC în domeniul transporturilor a decurs fără probleme, axându-se pe exercitarea efectivă a drepturilor acordate reciproc de către părți.
În domeniul siguranței aviației, din cele 32 de cereri de validare a certificatelor eliberate de Autoritatea Aeronautică Civilă din Regatul Unit, 23 au fost aprobate de Agenția Uniunii Europene pentru Siguranța Aviației (AESA) în temeiul articolului 446 coroborat cu anexa 30 la ACC. Cu sprijinul AESA, autoritățile din Regatul Unit au validat 4 din cele 11 proiecte depuse de solicitanți din UE, ceea ce corespunde nivelurilor de activitate preconizate pentru validarea certificatelor.
În domeniul transportului aerian, până la sfârșitul anului 2025, se preconiza că traficul aerian dintre UE și Regatul Unit va fi atins nivelurile anterioare pandemiei. În total, între statele membre ale UE și Regatul Unit au fost încheiate 26 de acorduri privind serviciile de transport exclusiv de mărfuri și procedurile de aprobare a zborurilor neregulate, în temeiul articolului 419 alineatele (4) și (9) din ACC[footnoteRef:37]. În plus, statele membre ale UE și Regatul Unit au acordat autorizații ad-hoc pentru zborurile regulate care transportă mărfuri sau pasageri între Regatul Unit și UE, în afara libertăților prevăzute la articolul 419 din ACC. Regatul Unit și 25 de state membre au acordat aceste autorizații prin intermediul unor „autorizații în bloc” care acoperă o serie de zboruri pentru un anumit transportator aerian.  [37:  Următoarele state membre au semnat acorduri bilaterale cu Regatul Unit: Austria, Belgia, Bulgaria, Croația, Cipru, Cehia, Danemarca, Estonia, Finlanda, Franța, Germania, Grecia, Italia, Irlanda, Letonia, Lituania, Luxemburg, Malta, Slovacia, Slovenia, Suedia, Țările de Jos și Ungaria.] 

În domeniul transportului rutier, au continuat activitățile de punere în aplicare a dispozițiilor ACC privind schimbul de informații și date cuprinse în registrele electronice naționale (a se vedea articolul 14, anexa 31 partea A secțiunea 1 la ACC). Printre acestea se numără conectarea, de la 1 ianuarie 2026, a Regatului Unit la Registrul european al întreprinderilor de transport rutier, care conectează registrele naționale ale întreprinderilor de transport rutier, permițând schimbul de informații privind încălcările grave comise de întreprinderile de transport rutier pe teritoriul celeilalte părți, precum și de alte informații conținute în registrele electronice naționale. Aceste inițiative vizează consolidarea cooperării și îmbunătățirea schimbului de date între UE și Regatul Unit și au fost oficializate prin Deciziile nr. 1/2025, nr. 2/2025 și nr. 3/2025 ale Comitetului specializat privind transportul rutier[footnoteRef:38]. [38:  Decizia nr. 1/2025 a Comitetului specializat privind transportul rutier privind o listă cu categoriile, tipurile și gradele de gravitate ale încălcărilor grave care pot conduce la pierderea bunei reputații a unui operator de transport rutier de mărfuri EUR-Lex - 22025D2330 - RO - EUR-Lex și Decizia nr. 2/2025 a Comitetului specializat privind transportul rutier în ceea ce privește registrele electronice naționale ale întreprinderilor de transport rutier și modalitățile de realizare a schimbului de informații conținute în registrele respective https://eur-lex.europa.eu/legal-content/RO/TXT/?uri=OJ:L_202502331. ] 

4.7. [bookmark: _Toc185413388][bookmark: _Toc204769326][bookmark: _Toc226534604]Pescuit
Acordul politic de referință la care s-a ajuns în cadrul reuniunii la nivel înalt UE-Regatul Unit pentru a garanta accesul reciproc deplin la ape după 30 iunie 2026 și până la 30 iunie 2038 reprezintă cea mai importantă evoluție în domeniul pescuitului. Oficializat prin Decizia nr. 1/2025 a Consiliului de parteneriat[footnoteRef:39] și prin Decizia nr. 1/2025[footnoteRef:40] a Comitetului specializat privind pescuitul în temeiul ACC, acest acord oferă stabilitate și predictibilitate pe termen lung pescarilor din UE, asigurându-le drepturile și protejând mijloacele de subzistență, și marchează un important pas înainte în punerea în aplicare a Înțelegerii comune. [39:  Decizia nr. 1/2025 a Consiliului de parteneriat constituit prin Acordul comercial și de cooperare între Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte din 18 iunie 2025 de interpretare a articolului 508 alineatul (2) litera (d) din Acordul comercial și de cooperare între Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte: https://eur-lex.europa.eu/legal-content/RO/TXT/?uri=OJ%3AL_202501229.]  [40:  Decizia nr. 1/2025 a Comitetului specializat privind pescuitul referitoare la dispozițiile privind nivelul și condițiile de acces acordate de fiecare parte navelor celeilalte părți pentru a pescui în apele sale în perioada 1 iulie 2026-30 iunie 2038: https://eur-lex.europa.eu/legal-content/RO/TXT/?uri=OJ:L_202501231.] 

[bookmark: _Hlk218760230][bookmark: _Hlk210125164]În plus, Comisia s-a implicat activ în discuții cu Regatul Unit cu privire la zonele sale marine protejate. Deși sprijină pe deplin protecția ecosistemelor marine, Comisia subliniază necesitatea unor abordări care să echilibreze conservarea cu considerentele socioeconomice și protecția drepturilor de pescuit ale UE. Comisia își menține angajamentul față de un dialog constructiv cu autoritățile Regatului Unit.
În final, în decembrie 2025, UE și Regatul Unit și-au încheiat consultările anuale în temeiul articolului 498 din ACC pentru a stabili capturile totale admisibile pentru stocurile comune în 2026. Acordul garantează că flotele UE pot pescui până la 288 000 de tone, în valoare de peste 1,2 miliarde EUR.
4.8. [bookmark: _Toc185413389][bookmark: _Toc204769327][bookmark: _Toc226534605]Coordonarea sistemelor de securitate socială
La fel ca în anii precedenți, punerea în aplicare a Protocolului privind coordonarea sistemelor de securitate socială la ACC (denumit în continuare „protocolul”) a continuat în mod constructiv, nefiind identificate chestiuni de natură sistemică sau structurală.
Comitetul specializat privind coordonarea sistemelor de securitate socială și-a desfășurat activitatea tehnică, în special cu privire la: (i) modificări ale documentelor electronice structurate și ale documentelor portabile; (ii) procedurile de rambursare a costurilor prestațiilor de boală; (iii) transpunerea deciziilor relevante ale Comisiei administrative pentru coordonarea sistemelor de securitate socială și (iv) discuțiile exploratorii privind posibilitatea de includere a unei noi dispoziții în normele de aplicare a protocolului, permițându-le statelor să prevadă derogări de la normele privind legislația aplicabilă prin acord reciproc în situații bine definite și în interesul persoanelor în cauză. În 2025 nu au fost adoptate decizii sau recomandări.
4.9. [bookmark: _Toc185413390][bookmark: _Toc204769328][bookmark: _Toc226534606]Cooperarea autorităților de aplicare a legii și cooperarea judiciară în materie penală
În 2025, s-au înregistrat progrese suplimentare în ceea ce privește consolidarea cooperării în acest domeniu.
Până la finalul anului, 25 de state membre și Regatul Unit și-au acordat reciproc acces la bazele lor de date naționale pentru amprente digitale, în conformitate cu articolul 534 din ACC. Acest lucru a avut la bază progresul înregistrat în 2024, când toate statele membre și Regatul Unit și-au acordat reciproc acces la bazele lor de date naționale pentru ADN pentru efectuarea de căutări automatizate, în conformitate cu articolul 530 din ACC.
În ceea ce privește schimbul de date privind înmatricularea vehiculelor, au fost efectuate o vizită de evaluare și un proiect-pilot în Regatul Unit pentru a evalua punerea în aplicare de către acesta a obligațiilor prevăzute în partea a treia titlul II din ACC. Pe baza raportului de evaluare din 17 octombrie 2025 rezultat, Consiliul va stabili data de la care statele membre pot începe să furnizeze date Regatului Unit. După adoptarea acestei decizii, atât statele membre, cât și Regatul Unit vor fi în măsură să efectueze căutări automatizate în bazele de date naționale ale celeilalte părți, astfel cum se prevede la articolul 537 din ACC.
La 24 septembrie, Europol și Agenția Națională de Combatere a Criminalității din Regatul Unit au semnat un acord de lucru privind ofițerii de legătură detașați de Regatul Unit la Europol. Acesta permite Regatului Unit să detașeze până la 20 de ofițeri de legătură la Europol și specifică sarcinile ofițerilor de legătură, drepturile și obligațiile lor, precum și costurile implicate, în conformitate cu articolul 577 alineatul (2) litera (d) din ACC.
În conformitate cu articolul 630 alineatul (2) din ACC, UE și-a revizuit notificările către Regatul Unit în ceea ce privește predarea persoanelor căutate și a notificat în consecință Comitetul specializat privind cooperarea în materie de asigurare a respectării legii și cooperarea judiciară. O astfel de revizuire trebuie efectuată o dată la cinci ani după intrarea în vigoare a ACC[footnoteRef:41]. [41:  Notificări în temeiul părții a treia – Cooperarea în materie de asigurare a respectării legii și cooperarea judiciară în materie penală din Acordul comercial și de cooperare între Uniunea Europeană și Regatul Unit – Revizuirea notificărilor efectuate către Regatul Unit ca parte a revizuirii în comun a părții a treia din Acordul comercial și de cooperare (articolul 630 din ACC): https://eur-lex.europa.eu/legal-content/RO/TXT/?uri=OJ:C_202506451.] 

4.10. [bookmark: _Toc185413391][bookmark: _Toc204769329][bookmark: _Toc226534607]Asocierea Regatului Unit la anumite programe ale UE
Începând din 2024, Regatul Unit a fost asociat la mai multe programe ale UE, inclusiv la Orizont Europa și la componenta Copernicus a Programului spațial al Uniunii. Acest lucru permite entităților din Regatul Unit să se implice în proiecte colaborative de cercetare și inovare în întreaga UE și în afara acesteia.
Potrivit celor mai recente date[footnoteRef:42], începând din 2024, Regatul Unit este al patrulea cel mai mare beneficiar de granturi din toate țările participante (după Germania, Spania și Franța[footnoteRef:43]), entitățile din Regatul Unit obținând finanțare în valoare de aproximativ 1,2 miliarde EUR în cadrul programului Orizont Europa. De asemenea, Regatul Unit este lider în acțiunile Marie Skłodowska-Curie, permițând universităților și instituțiilor sale să participe la rețele doctorale și să coordoneze proiecte. [42:  Date din octombrie 2025.]  [43:  Tabloul de bord al programului Orizont: Profilul de țară C&I - Bine ați venit | Fișa - Qlik Sense.] 

În plus, la summitul din mai 2025, ambele părți au convenit să depună eforturi în vederea asocierii Regatului Unit la programul Erasmus+. Negocierile pentru asocierea Regatului Unit începând cu 1 ianuarie 2027 au fost încheiate de Comisie în decembrie 2025[footnoteRef:44]. Acestea vor fi urmate de o propunere a Comisiei adresată Consiliului de modificare a Protocolului I la ACC care, la rândul său, va fi urmată de etapele legislative și procedurale necesare pentru adoptarea de către Comitetul specializat privind participarea la programele Uniunii a condițiilor actualizate ale Protocolului I, care reglementează asocierea Regatului Unit la Erasmus+. Acest lucru marchează un pas important către o participare mai amplă la activitățile de mobilitate dintre UE și Regatul Unit, precum și către cooperarea în toate sectoarele vizate de program (educație, formare, tineret și sport). [44:  https://ec.europa.eu/commission/presscorner/detail/en/statement_25_3103.] 

4.11. [bookmark: _Toc226534608]Alte domenii
[bookmark: _Hlk215156840]În domeniul securității sanitare, au avut loc discuții preliminare în vederea maximizării cooperării bilaterale privind detectarea viitoarelor pandemii și pregătirea pentru acestea, precum și privind răspunsul la amenințările emergente la adresa sănătății.
În conformitate cu Înțelegerea comună și în urma adoptării de către Consiliu, la 11 iunie 2025, a unei decizii[footnoteRef:45] și a unor directive de negociere, au început negocierile în vederea încheierii unui acord internațional privind Programul de experiență pentru tineret, a introducerii unei noi căi de obținere a vizelor și a facilitării participării tinerilor din UE și din Regatul Unit la o serie de activități. [45:  Decizia (UE) 2025/1286 a Consiliului din 20 iunie 2025 de autorizare a începerii negocierilor cu Regatul Unit al Marii Britanii și Irlandei de Nord în vederea unui acord privind un Program de experiență pentru tineret https://eur-lex.europa.eu/eli/dec/2025/1286/oj.] 

5. [bookmark: _Toc86154517][bookmark: _Toc185413393][bookmark: _Toc204769330][bookmark: _Toc226534609]Evoluția dreptului Regatului Unit
În urma monitorizării continue de către Comisie, prezenta secțiune analizează evoluțiile legislative din Regatul Unit, astfel cum se prevede la articolul 2 alineatul (4) din Decizia (UE) 2021/689 a Consiliului, cu un accent deosebit pe cele mai importante măsuri relevante pentru punerea în aplicare a ACC.
În domeniul controlului subvențiilor, guvernul a continuat să perfecționeze cadrul stabilit în temeiul Legii privind controlul subvențiilor din 2022[footnoteRef:46]. Normele privind controlul subvențiilor (subvenții și scheme de interes sau interese speciale) (modificare) din 2025[footnoteRef:47], în vigoare din august 2025, au crescut pragul financiar pentru sesizarea obligatorie a Autorității pentru Concurență și Piețe cu privire la subvențiile și schemele din sectoare nesensibile de la 10 milioane GBP la 25 de milioane GBP. Prin urmare, Autoritatea pentru Concurență și Piețe a estimat o reducere cu 28 % a numărului de subvenții examinate de Unitatea de consiliere în materie de subvenții. [46:  Legea din 2022 privind controlul subvențiilor. ]  [47:  https://www.legislation.gov.uk/uksi/2025/845/made. ] 

În domeniul standardelor de muncă și sociale, Legea privind drepturile lucrătorilor din 2025[footnoteRef:48] a introdus reforme ale legislației muncii în Anglia, Scoția și Țara Galilor. Printre dispozițiile-cheie, salutate de UE, se numără actualizări ale procedurilor de disponibilizare, obligații în materie de egalitate pentru angajatori, funcții ale sindicatului și asigurarea respectării legislației privind piața forței de muncă. În special, această lege urmărește să pună capăt contractelor cu zero ore prin acordarea de drepturi la ore garantate și să modernizeze legislația sindicală, inclusiv prin abrogarea controversatei Legi din 2023 privind grevele (nivelurile minime ale serviciile)[footnoteRef:49], evidențiată de Comisie în raportul său din 2023 privind punerea în aplicare a ACC[footnoteRef:50]. [48:  https://assets.publishing.service.gov.uk/media/69440cd78f4636fa2c547e8a/employment-rights-act-2025-overview.pdf.]  [49:  https://www.legislation.gov.uk/ukpga/2023/39.]  [50:  https://eur-lex.europa.eu/legal-content/RO/TXT/?uri=celex:52024DC0127.] 

În ceea ce privește legislația în domeniul climei și al mediului, Legea britanică a energiei din 2025[footnoteRef:51] instituie Great British Energy (GBE), o societate energetică deținută de stat, însărcinată cu accelerarea dezvoltării energiei interne curate. Această lege acordă GBE autoritatea de a investi în infrastructura de producere a energiei și de a o gestiona, promovând astfel durabilitatea mediului și securitatea energetică. Întrucât urmează să se efectueze investiții de peste 8,3 miliarde GBP, Comisia supraveghează cu atenție punerea în aplicare pentru a se asigura că aceasta se aliniază la angajamentele asumate de Regatul Unit în cadrul ACC. [51:  https://www.legislation.gov.uk/ukpga/2025/16.] 

În plus, Legea privind planificarea și infrastructura din 2025[footnoteRef:52] urmărește să raționalizeze furnizarea infrastructurii critice prin introducerea amenajării strategice a teritoriului în Anglia și prin accelerarea proiectelor majore pentru a sprijini creșterea economică și durabilitatea mediului. Această lege revizuiește normele de planificare și de infrastructură, înlocuind obligațiile de planificare de mediu cu o taxă plătită dezvoltatorilor în Fondul de refacere a naturii pentru a finanța proiecte de refacere. De asemenea, simplifică aprobările pentru „proiectele de infrastructură semnificative la nivel național” și pentru infrastructura de energie electrică. Aceasta reprezintă o evoluție majoră în domeniu, iar Comisia monitorizează în mod activ impactul său asupra comerțului, a investițiilor și a potențialei nerespectări a obligațiilor de menținere a nivelului de protecție în temeiul ACC. [52:  https://www.legislation.gov.uk/ukpga/2025/34/enacted.] 

În domeniul reglementării produselor, Regulamentul privind produsele și Legea metrologiei din 2025[footnoteRef:53] reprezintă o reformă cuprinzătoare a cadrului Regatului Unit privind siguranța produselor, metrologia și protecția consumatorilor. Acesta împuternicește secretarul de stat să introducă reglementări care să reglementeze siguranța, eficiența și acuratețea produselor, inclusiv pentru dispozitivele de cântărire și măsurare, și se extinde la instalatorii de produse. De asemenea, permite standardizarea unităților de măsură, stabilește proceduri pentru supravegherea reglementară și prevede coordonarea cu administrațiile descentralizate. Deși anumite sectoare, cum ar fi alimentele, medicamentele, echipamentele militare, aeronavele și unele produse agricole, sunt excluse, această lege pune bazele viitoarei legislații secundare, inclusiv ale normelor care vizează piețele online și comerțul digital. Monitorizarea punerii în aplicare a legii este esențială pentru a permite Comisiei să mențină conformitatea cu ACC și să anticipeze modificările în materie de reglementare care afectează comerțul transfrontalier. [53:  https://www.legislation.gov.uk/ukpga/2025/20.] 

În domeniul protecției datelor, Legea în materie de (utilizare și acces la) date din 2025[footnoteRef:54], adoptată în iunie 2025 și intrată în vigoare treptat în perioada iunie 2025-iunie 2026, reformează cadrul de protecție a datelor al Regatului Unit pentru verificarea digitală și schimbul de date. Această lege modifică Regulamentul general privind protecția datelor și Legea privind protecția datelor din 2018, stabilind noi temeiuri juridice pentru prelucrarea datelor cu caracter personal în anumite domenii de interes public, permițând sisteme de date inteligente pentru schimbul securizat de date, creând un cadru juridic pentru serviciile de identitate digitală și instituind un registru național al activelor subterane. [54:  https://www.legislation.gov.uk/ukpga/2025/18/contents.] 

În iunie 2025, Comisia Europeană a adoptat o prelungire tehnică de șase luni a celor două decizii privind caracterul adecvat al nivelului de protecție din 2021[footnoteRef:55] pentru a evalua implicațiile Legii în materie de (utilizare și acces la) date din 2025. În iulie 2025, acesta a concluzionat că cadrul juridic al Regatului Unit oferă garanții în materie de protecție a datelor, inclusiv cele modificate prin Legea în materie de (utilizare și acces la) date din 2025, în esență echivalente cu cele ale UE, și a lansat ulterior procesul prin care Consiliul adoptă noi decizii privind caracterul adecvat al nivelului de protecție[footnoteRef:56]. La 19 decembrie 2025, aceste decizii privind caracterul adecvat al nivelului de protecție au fost adoptate[footnoteRef:57]. Deciziile privind caracterul adecvat al nivelului de protecție vor fi revizuite periodic după patru ani și vor expira la 27 decembrie 2031, cu excepția cazului în care sunt prelungite. [55:  Decizia de punere în aplicare a Comisiei din 24 iunie 2025 de modificare a Deciziei de punere în aplicare (UE) 2021/1772 din 28 iunie 2021 în temeiul Regulamentului (UE) 2016/679 al Parlamentului European și al Consiliului privind protecția adecvată a datelor cu caracter personal de către Regatul Unit: https://commission.europa.eu/document/download/adaf1cfc-6c2d-43a4-9e9a-928c64f2f983_en?filename=Extension%20of%20the%20UK%20Data%20Adequacy%20Decision.pdf.]  [56:  Decizia de punere în aplicare a Comisiei de modificare a Deciziei de punere în aplicare (UE) 2021/1772 a Comisiei din 28 iunie 2021 în temeiul Regulamentului (UE) 2016/679 al Parlamentului European și al Consiliului privind
protecția adecvată a datelor cu caracter personal de către Regatul Unit al Marii Britanii și Irlandei de Nord [notificată cu numărul C(2021) 4800]: https://commission.europa.eu/document/download/6f636fa0-30d4-4c05-a713-64484ad913fa_en?filename=Draft%20Renewal%20of%20EU%20adequacy%20decision%20for%20the%20UK%20under%20the%20GDPR.pdf.]  [57:  https://ec.europa.eu/commission/presscorner/detail/en/ip_25_3059.] 

6. [bookmark: _Toc120291013][bookmark: _Toc86061903][bookmark: _Toc86154525][bookmark: _Toc185413397][bookmark: _Toc204769334][bookmark: _Toc226534610]Concluzii
După cinci ani de punere în aplicare, ACC s-a dovedit a fi o bază solidă și eficace pentru relațiile dintre UE și Regatul Unit, a cărui punere în aplicare a înregistrat progrese satisfăcătoare în general. Problemele identificate în prezentul raport reprezintă excepții, având în vedere amploarea și profunzimea cooperării stabilite în temeiul ACC.
Astfel cum s-a reafirmat în Înțelegerea comună adoptată la primul summit UE-Regatul Unit din 19 mai 2025, ACC rămâne o piatră de temelie pentru dezvoltarea noului parteneriat strategic dintre UE și Regatul Unit și continuă să servească drept instrument principal pentru aprofundarea cooperării într-un context geopolitic în schimbare.
Evaluarea Comisiei confirmă faptul că, după cinci ani, ACC oferă un cadru stabil, previzibil și reciproc avantajos, care va fi consolidat în continuare prin noile acorduri avute în vedere în temeiul Înțelegerii comune.
[bookmark: _Toc185413398][bookmark: _Toc204769335]

[bookmark: _Toc226534611]Anexa 1: Reuniuni ale organismelor comune și ale altor structuri instituite în temeiul ACC[footnoteRef:58] [58:  Ordinile de zi și procesele-verbale ale reuniunilor Consiliului de parteneriat și ale comitetelor specializate în temeiul ACC sunt disponibile la adresa: https://ec.europa.eu/info/strategy/relations-non-eu-countries/relations-united-kingdom/eu-uk-trade-and-cooperation-agreement/meetings-eu-uk-partnership-council-and-specialised-committees-under-trade-and-cooperation-agreement_en.
] 

	Data

	Organismul/structura comună

	28 ianuarie
	Securitatea aprovizionării cu energie (grup de lucru): prima reuniune

	4 februarie
	Dialogul privind combaterea terorismului - articolul 768 din ACC: a doua reuniune

	10 februarie
	Cooperarea autorităților de supraveghere (mediu/climă) – articolul 395 din ACC: prima reuniune

	12 februarie
	Forumul de reglementare financiară UE-Regatul Unit: a treia reuniune

	26 februarie 
	Pescuit (grup de lucru): a noua reuniune

	17-18 martie
	Adunarea Parlamentară a Parteneriatului: a cincea reuniune

	25 martie
	Grup consultativ intern al UE: a 14-a reuniune

	14 mai
	Pescuit (Comitet specializat): a zecea reuniune

	22 mai
	Securitatea aprovizionării cu energie (grup de lucru): a doua reuniune

	4 iunie
	Produse ecologice (grup de lucru): a doua reuniune

	5 iunie
	Medicamente (grup de lucru): a doua reuniune

	11 iunie
	Transport aerian (Comitet specializat): a cincea reuniune

	12 iunie 
	Autovehicule și piese de schimb (grup de lucru): a doua reuniune

	13 iunie
	Grup consultativ intern al UE: a 15-a reuniune

	18 iunie
	Energie (Comitetul specializat): a șasea reuniune

	24 iunie
	Forumul societății civile: a patra reuniune

	16 iulie
	Pescuit (grup de lucru): a zecea reuniune

	17 septembrie
	Pescuit (Comitet specializat): a 11-a reuniune

	29 septembrie
	Măsuri sanitare și fitosanitare (Comitetul specializat în comerț): a cincea reuniune

	1 octombrie
	Forumul de reglementare financiară UE-Regatul Unit: a patra reuniune

	2 octombrie
	Cooperarea administrativă în domeniul TVA și recuperarea impozitelor și a taxelor (Comitetul specializat în comerț): a cincea reuniune

	8 octombrie
	Achiziții publice (Comitetul specializat în comerț): a cincea reuniune

	9 octombrie
	Proprietatea intelectuală (Comitetul specializat în comerț): a cincea reuniune

	15 octombrie
	Condiții echitabile pentru o concurență deschisă și loială și dezvoltarea durabilă (Comitetul specializat în comerț): a cincea reuniune

	16 octombrie
	Cooperarea vamală și regulile de origine (Comitetul specializat în comerț): a cincea reuniune

	22 octombrie
	Bariere tehnice în calea comerțului (Comitetul specializat în comerț): a cincea reuniune

	23 octombrie
	Servicii, investiții și comerț digital (Comitetul specializat în comerț): a cincea reuniune

	30 octombrie
	Transport rutier (Comitetul specializat): a cincea reuniune 

	6 noiembrie
	Mărfuri (Comitetul specializat în comerț): a cincea reuniune

	7 noiembrie
	Energie (Comitetul specializat): a șaptea reuniune

	12 noiembrie
	Cooperarea în materie de reglementare (Comitetul specializat în comerț): a cincea reuniune

	18-19 noiembrie
	Adunarea Parlamentară a Parteneriatului: a șasea reuniune

	21 noiembrie
	Dialogul privind regimurile fiscale dăunătoare: a doua reuniune

	26 noiembrie
	Siguranța aviației (Comitetul specializat): a cincea reuniune

	1 decembrie
	Coordonarea sistemelor de securitate socială (Comitet specializat): a cincea reuniune

	4 decembrie
	Comitetul de parteneriat pentru comerț: a cincea reuniune 

	4 decembrie
	Cooperarea în materie de asigurare a respectării legii și cooperarea judiciară (Comitet specializat): a cincea reuniune

	[bookmark: _Hlk215156625]9-10 decembrie
	Dialogul privind chestiunile cibernetice - Articolul 703 din ACC: a treia reuniune

	15 decembrie
	Participarea la programele Uniunii (Comitetul specializat): a cincea reuniune


[bookmark: _Toc185413400][bookmark: _Toc204769336]


[bookmark: _Toc226534612][bookmark: _Hlk187697968]Anexa 2: Decizii, recomandări și declarații adoptate de Consiliul de parteneriat sau de comitetele instituite prin ACC
	Data
	Decizie sau recomandare

	18 iunie 2025
	Decizia nr. 1/2025 a Consiliului de parteneriat de interpretare a articolului 508 alineatul (2) litera (d) din ACC[footnoteRef:59] [59:  https://eur-lex.europa.eu/legal-content/RO/TXT/?uri=OJ%3AL_202501229.] 


	19 iunie 2025
	Decizia nr. 2/2025 a Consiliului de parteneriat de interpretare a articolului 331 alineatul (2) și de prelungire a aplicării părții a doua rubrica întâi titlul VIII privind energia din Acordul comercial și de cooperare[footnoteRef:60] [60:  https://eur-lex.europa.eu/legal-content/RO/TXT/?uri=OJ%3AL_202501230.] 


	19 iunie 2025
	Declarația comună 1/2025 a Uniunii și a Regatului Unit adoptată în cadrul Consiliului de parteneriat constituit prin Acordul comercial și de cooperare[footnoteRef:61] [61:  https://eur-lex.europa.eu/legal-content/RO/TXT/?uri=OJ%3AL_202501232.] 


	19 iunie 2025
	Decizia nr. 1/2025 a Comitetului specializat privind pescuitul referitoare la dispozițiile privind nivelul și condițiile de acces acordate de fiecare parte navelor celeilalte părți pentru a pescui în apele sale în perioada 1 iulie 2026-30 iunie 2038[footnoteRef:62] [62:  https://eur-lex.europa.eu/legal-content/RO/TXT/?uri=OJ:L_202501231.] 


	31 iulie 2025
	Decizia nr. 1/2025 a Comitetului specializat în comerț privind cooperarea administrativă în domeniul TVA și recuperarea impozitelor și taxelor vamale din 31 iulie 2025 de modificare a Deciziei nr. 4/2023 privind formularele standard pentru comunicarea de informații și de date statistice, transmiterea de informații prin rețeaua comună de comunicare și modalitățile practice pentru organizarea contactelor dintre birourile centrale de legătură și departamentele de legătură[footnoteRef:63] [63:  https://eur-lex.europa.eu/legal-content/RO/TXT/?uri=OJ:L_202501755.] 


	30 octombrie 2025
	[bookmark: _Hlk222926831]Decizia nr. 1/2025 a Comitetului specializat privind transportul rutier privind o listă cu categoriile, tipurile și gradele de gravitate ale încălcărilor grave care pot conduce la pierderea bunei reputații a unui operator de transport rutier de mărfuri[footnoteRef:64] [64:  EUR-Lex – 22025D2330 – RO – EUR-Lex.] 


	30 octombrie 2025
	[bookmark: _Hlk222926868]Decizia nr. 2/2025 a Comitetului specializat privind transportul rutier în ceea ce privește registrele electronice naționale ale întreprinderilor de transport rutier și modalitățile de realizare a schimbului de informații conținute în registrele respective[footnoteRef:65] [65:  https://eur-lex.europa.eu/legal-content/RO/TXT/?uri=OJ:L_202502331.] 


	30 octombrie 2025
	Decizia nr. 3/2025 a Comitetului specializat privind transportul rutier privind cuantumul și modalitățile contribuției financiare a Regatului Unit la anumite sisteme de informații pentru transportul rutier gestionate de Uniune și modificarea Deciziei nr. 1/2022 a Comitetului specializat privind transportul rutier[footnoteRef:66]  [66:  EUR-Lex - 22025D2329 - RO - EUR-Lex.] 



[bookmark: _Toc204769337][bookmark: _Toc226534613]
Anexa 3: Prezentare generală a punerii în aplicare a acțiunilor legate de ACC convenite în Înțelegerea comună
	Acțiune/domeniu de cooperare
	Situația actuală

	Acces reciproc deplin la apele de pescuit până la 30 iunie 2038
	Decizia nr. 1/2025[footnoteRef:67] a Consiliului de parteneriat din 18 iunie 2025 și Decizia nr. 1/2025[footnoteRef:68] a Comitetului specializat privind pescuitul din 1 iulie 2025 prevăd accesul deplin și reciproc la ape după 30 iunie 2026 până la 30 iunie 2038.  [67:  Decizia nr. 1/2025 a Consiliului de parteneriat constituit prin Acordul comercial și de cooperare între Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte din 18 iunie 2025 de interpretare a articolului 508 alineatul (2) litera (d) din Acordul comercial și de cooperare între Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte: https://eur-lex.europa.eu/legal-content/RO/TXT/?uri=OJ%3AL_202501229.]  [68:  Decizia nr. 1/2025 a Comitetului specializat privind pescuitul referitoare la dispozițiile privind nivelul și condițiile de acces acordate de fiecare parte navelor celeilalte părți pentru a pescui în apele sale în perioada 1 iulie 2026-30 iunie 2038 https://eur-lex.europa.eu/legal-content/RON/TXT/?uri=OJ:L_202501231.] 


	Prelungirea cooperării în domeniul energiei
	Declarația nr. 1/2025[footnoteRef:69] și Decizia nr. 2/2025[footnoteRef:70] a Consiliului de parteneriat din 19 iunie 2025 prevăd aplicarea în continuare a dispozițiilor ACC în domeniul energiei. Prima prelungire se va aplica până la 31 martie 2027, urmând ca alte prelungiri să aibă loc anual. [69:  Declarația comună 1/2025 a Uniunii și a Regatului Unit în cadrul Consiliului de parteneriat instituit prin Acordul comercial și de cooperare între Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte din 19 iunie 2025 https://eur-lex.europa.eu/legal-content/RO/TXT/?uri=OJ%3AL_202501232.]  [70:  Decizia nr. 2/2025 a Consiliului de parteneriat constituit prin Acordul comercial și de cooperare între Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte din 19 iunie 2025 de interpretare a articolului 331 alineatul (2) și de prelungire a aplicării părții a doua rubrica întâi titlul VIII privind energia din Acordul comercial și de cooperare între Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte https://eur-lex.europa.eu/legal-content/RO/TXT/?uri=OJ%3AL_202501230.] 


	Depunerea de eforturi în vederea conectării schemelor de comercializare a certificatelor de emisii ale ambelor părți
	În urma adoptării mandatului de negociere al Consiliului la 17 noiembrie 2025, au început negocierile. 

	Asocierea Regatului Unit la Erasmus+
	Negocierile pentru asocierea Regatului Unit începând cu 1 ianuarie 2027 au fost încheiate de Comisie în decembrie 2025.

	Îmbunătățirea furnizării de servicii
	Dialoguri specifice privind punerea în aplicare a ACC în ceea ce privește intrarea și șederea temporară a persoanelor fizice în scopuri de afaceri, inclusiv sistemul de sponsorizare, și recunoașterea calificărilor profesionale, cu raportare către organismele comune ale ACC

	Maximizarea cooperării în materie de securitate sanitară
	Discuțiile exploratorii continuă.

	Consolidarea cooperării judiciare în materie penală și în materie de asigurare a respectării legii
	Discuțiile exploratorii continuă.

	Acordul de cooperare în domeniul concurenței 
	Acordul de cooperare în domeniul concurenței dintre UE și Regatul Unit a fost convenit în 2025 și semnat în februarie 2026.

 COMISIA   EUROPEANĂ   

Bruxelles, 21.4.2026    COM(2026) 166 final     RAPORT AL COMISIEI CĂTRE PARLAMENTUL EUROPEAN ȘI CONSILIU   privind punerea în aplicare și aplicarea Acordului comercial și de cooperare între  Uniunea Europeană și Regatul Unit al Marii Britanii și Irlandei de Nord     1 ianuarie  –   31 decembrie 2025    


